Document ID: 32005R0490

KOMISIJAS REGULA (EK) Nr. 490/2005
(2005. gada 29. marts)
par Padomes Regulas (EK) Nr. 1788/2003 I pielikumā 2004./2005. gadam noteikto valsts references daudzumu sadalīšanu “piegādēs” un “tiešajā tirdzniecībā”
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1788/2003, ar ko nosaka maksājumu piena un piena produktu nozarē (1), un jo īpaši tās 6. panta 4. punktu un 8. pantu,
tā kā:
(1)
Regulas (EK) Nr. 1788/2003 6. pantā paredzēts, ka dalībvalstis nosaka ražotāju individuālos references daudzumus; ka ražotājiem var būt viens vai divi individuālie references daudzumi - viens piegādēm un otrs tiešai tirdzniecībai un ka šos daudzumus no viena references daudzuma otrā var pārvērst pēc ražotāja pienācīgi pamatota pieprasījuma.
(2)
Saskaņā ar 25. panta 1. punktu Komisijas 2004. gada 30. marta Regulā (EK) Nr. 595/2004, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1788/2003, ar ko nosaka maksājumu pienam un piena produktiem (2), Beļģija, Dānija, Vācija, Grieķija, Spānija, Francija, Īrija, Itālija, Luksemburga, Nīderlande, Austrija, Portugāle, Somija, Zviedrija un Apvienotā Karaliste ir darījušas Komisijai zināmu individuālo references daudzumu, kas izriet no Regulas (EK) Nr. 1788/2003 6. panta 1. punkta piemērošanas, sadalījumu piegādēs un tiešajā tirdzniecībā.
(3)
Čehijai, Igaunijai, Kiprai, Latvijai, Lietuvai, Ungārijai, Maltai, Polijai, Slovēnijai un Slovākijai individuālie references daudzumi pamatā bija noteikti Regulas (EK) Nr. 1788/2003 I. pielikuma f) tabulā.
(4)
Saskaņā ar 25. panta 2. punktu Komisijas Regulā (EK) Nr. 595/2004 Beļģija, Čehija, Dānija, Vācija, Igaunija, Grieķija, Spānija, Francija, Īrija, Itālija, Kipra, Latvija, Lietuva, Luksemburga, Ungārija, Nīderlande, Austrija, Portugāle, Slovākija, Somija, Zviedrija un Apvienotā Karaliste ir darījušas Komisijai zināmus daudzumus, kas pēc ražotāju pieprasījuma ir tieši pārvērsti, sadalot tos piegādēm un tiešajai tirdzniecībai paredzētos individuālos references daudzumos.
(5)
Regulas (EK) Nr. 1788/2003 6. panta 4. punktā paredzēts, ka daļu no Somijas valsts references daudzuma, kas iedalīts minētās regulas 1. pantā minētajām piegādēm, var palielināt līdz maksimums 200 000 tonnām “SLOM” ražotāju atlīdzībai. Saskaņā ar Komisijas 1995. gada 29. marta Regulu (EK) Nr. 671/95 par īpašu references daudzumu noteikšanu konkrētiem piena un piena produktu ražotājiem Austrijā un Somijā (3), Somija ir darījusi zināmus attiecīgos daudzumus 2004./2005. tirdzniecības gadam.
(6)
Tāpēc ir lietderīgi noteikt, ka valsts references daudzumus, ko piemēro laika posmā no 2004. gada 1. aprīļa līdz 2005. gada 31. martam un kas noteikti Regulas (EK) Nr. 1788/2003 I. pielikumā, jāsadala “piegādēs” un “tiešajā tirdzniecībā”.
(7)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
To, kā valsts references daudzumus, ko piemēro laika posmā no 2004. gada 1. aprīļa līdz 2005. gada 31. martam un kas noteikti Regulas (EK) Nr. 1788/2003 I. pielikumā, sadalīt “piegādēs” un “tiešajā tirdzniecībā” ir izklāstīts šīs regulas pielikumā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 29. martā

Labels: 7
3
17
6